|  |
| --- |
| **ÜGYMENET LEÍRÁS****PÉNZÜGYI ÉS ADÓ IRODA****Adócsoport** |

|  |  |  |  |  |
| --- | --- | --- | --- | --- |
| Ügytípus | Rövid leírás | Ügyintéző/elérhetőség | Ügyintézés helye, időpontja | Jogszabályi háttér |
| Építményadó | Adóalany: az, aki a naptári év (továbbiakban: év) első napján az építmény tulajdonosa. Több tulajdonos esetén a tulajdonosok tulajdoni hányadaik arányában adóalanyok. Amennyiben az építményt az ingatlan-nyilvántartásba bejegyzett vagyoni értékű jog terheli, az annak gyakorlására jogosult az adó alanya. (A tulajdonos, a vagyoni értékű jog jogosítottja a továbbiakban együtt: tulajdonos.)Valamennyi tulajdonos által írásban megkötött és az adóhatósághoz benyújtott megállapodásban ettől el lehet térni. (Htv. 12. §) Adóalap: az építmény m2-ben számított hasznos alapterülete. (Ökr. 5. § (1) bekezdés.)Adó mértéke: az adóköteles alapterület után 600.- Ft/m2/év (Ökr. 5. § (2) bekezdés.)Adómentesség: mentes a Htv-ben felsoroltakon túl a magánszemély tulajdonában álló, lakás céljára szolgáló lakóépület, épületrész, ha azt kizárólag lakásként használják, illetve hasznosítják, illetőleg magánszemély egyéb, nem lakás céljára szolgáló épülete, beleértve a gépjárműtárolót is, amennyiben abban nem végeznek vállalkozási tevékenységet. (Ökr. 6. § (1) bekezdés.) A magánszemélyek, akik adómentességet élveznek, mentesülnek az adóbevallás benyújtási kötelezettség alól. (Ökr. 6. § (2) bekezdés.)Bevallás benyújtás határideje, módja:Az adókötelezettség keletkezését (változást) követő 15 napon belül kell (Art. 32. § (2) bekezdés.), legkésőbb, a változást követő év január 15. napjáig kell bevallást tennie. A bevallás benyújtható postai úton, vagy személyesen a Polgármesteri Hivatal Adócsoportjánál ügyfélfogadási időben. Bevallási nyomtatványok: : a kitölthető nyomtatványok elérhetők a [www.gyal.hu](http://www.gyal.hu) honlapon, a letölthető dokumentumok gyors linken.Ügyintézési határidő: Art. által szabályozott, 30 nap.Jogorvoslat lehetősége: adózó az ügy érdemében hozott elsőfokú határozat ellen fellebbezhet. A fellebbezést a határozat közlésétől számított 15 napon belül lehet előterjeszteni. (Art. 136. és 137. §)Jogkövetkezmények: határidőn túli adó megfizetés esetén késedelmi pótlék megfizetése (Art. 165. § (1)-(2) bekezdések), késedelmes bevallás, bejelentkezés benyújtás, vagy bevallás, bejelentkezés elmulasztása esetén mulasztási bírság megállapítása (Art. 172. §)  | Gál Gabriella06-29/540-938 | 2360 Gyál Kőrösi út 112-114. fsz. 10.Ügyfélfogadás:Hétfő: 12,30-15,30Szerda:12,30-17,45Péntek:8,00-12,00 | A helyi adókról szóló 1990. évi C. törvény (Htv.),Gyál Város Önkormányzata Képviselő-Testületének 21/2015.(XI.30.) önkormányzati rendelete a helyi adókról (Ökr.),az adózás rendjéről szóló 2003. évi XCII. törvény (Art.). |
|  |  |  |  |  |